
NARVA LINNAVALITSUSE
LINNAVARA- JA MAJANDUSAMET

ÕIEND

linnavara tasuta kasutusse andmise kohta

                        
08. 02. 2006.a
Narva Linnavalitsuse poole pöördus MTÜ TK Romashka, registrikood 80189804,  juhatuse liige Roman Tretjakov, taotlusega anda tasuta kasutusse ruumid Ida-Viru lastekaitse tugipunkti töö korraldamiseks.

Linnavara- ja Majandusamet tegi ühingu juhatusele ettepaneku tutvuda Narvas Haigla tn 6 hoones asuvate ruumidega.

MTÜ TK Romashka juhatus palub anda tasuta kasutusse Narvas Haigla tn 6 hoones asuv 3.korruse ruum nr 160a (vastavalt hoone inventariseerimisplaanile) üldpindalaga 21,2 m2 ühingu töö korraldamiseks.



Ruumi üldpind


21,2 m2


Arvestuslik üüritasu

74,60 krooni kuus

Vastavalt “Linnavara kasutusse andmise korra” punktidele 5.2, 5.2.2, 7.2, 7.2.3, 46, 46.4 linnavalitsuse otsuse alusel võib linnavara kasutusse anda tasuta või tavalisest väiksema tasu eest tähtajaga kuni 5 aastat või tähtajatult mittetulundusühingutele.

Antud küsimust arutati Narva Linnavalitsuse linnavarakomisjoni istungil 25.01.2006.a (protokoll  nr 2) ja otsustati:

1. Anda MTÜ-le TK Romashka, registrikood 80189804, avalikku enampakkumist korraldamata määramata ajaks tasuta kasutusse Narvas Haigla tn 6 asuv 3.korruse ruum nr 160a (vastavalt hoone inventariseerimisplaanile) üldpindalaga 21,2 m2 mittetulundusühingu töö korraldamiskeks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Kuna MTÜ TK Romashka on mittetulundusühing, siis temale võib anda tasuta kasutusse ruumi nr 160a hoones aadressil Haigla tn 6 Narvas lähtudes linnavara  kasutusse andmise korra ülalnimetatud punktidest.

